SHBA: Shtohet prodhimi i energjisë nga turbinat e erës
Industria amerikane e prodhimit të energjisë përmes erës ka njohur një rritje rekord vitin që lamë pas
Në raportin e tij vjetor instituti “Worldwatch” njoftoi se Shtetet e Bashkuara vazhdojnë t’i prijnë botës në instalimet e reja të energjisë së erës. Randall Swisher është drejtor ekzekutiv i Shoqatës Amerikane për Energjinë e Erës. Në 2007 u hapën disa objekte të reja ndërkohë që ka plane për shtimin e tyre. Qyteti Los Angeles në Kaliforni filloi punimet për ndërtimin e centralit i madhi i zotëruar nga një qytet në Shtetet e Bashkuara për përftimin e energjisë së erës. Kryetari i Bashkisë Antonio Villaraigosa. Kryetari i Bashkisë thotë se një e pesta e energjisë së qytetit do të vijë nga burimet e ripërtëritshme deri në vitin 2010. The Pine Tree Wind Project po ndërtohet në shkretëtirën Mojave rreth 160 kilometra larg Los Angeles. Pas përfundimit, pritet që rreth 80 turbina të prodhojnë energji të mjaftueshme për 56 mijë shtëpi. Kalifornia ishte shteti i parë amerikan që prodhoi energji elekrike nga era dhe i dyti pas Teksasit për sasinë e prodhuar. Ndërkohë, Shoqata Amerikane për Energjinë e Erës thotë se 38 shtete prodhojnë 1 përqind të energjisë së përdorur në vend dhe se rritja e kësaj industrie në 2008-tën do të ketë të njëjtat arritje si një vit më parë. //rd//